Gandia dóna suport als centres escolars per establir plans de contingència
04 juny 2020

## Gandia dóna suport als centres escolars per establir plans de contingència04 juny 2020Última actualització: 14 juliol 2025

![](../gestion/img/_AO_5772-copia.jpg)  
  

La regidora delegada d'Educació, Carmen Fuster; acompanyada per l'edil responsable de Sanitat, Liduvina Gil estan visitant durant aquesta setmana els deu centres d'educació pública de la ciutat que imparteixen les classes per a alumnes d'infantil i primària.

El motiu de la visita és col·laborar i donar suport als diversos col·legis a l'hora d'elaborar els plans de contingència que estan redactant els equips directius dels centres educatius per tal de preveure els diferents escenaris que es puguen produir a partir del mes de setembre en l'àmbit escolar i com els afrontaran les escoles.

Per aquesta raó, les regidores han estat acompanyades per un tècnic municipal qui ha repassat juntament amb els equips directius les recomanacions enumerades pel Ministeri a l'hora d'adaptar la vida als centres a les mesures necessàries per a prevenir contagis. Entre elles, la provisió de material higiènic i sanitari i mantenir les distàncies de seguretat.

[Twittear](https://twitter.com/share)